A River Runs Through It (cinta)

:*Iste articlo ye sobrte una cinta estausunidense de drama; ta atros usos, se veiga *'A River Runs Through It***.


***A River Runs Through It*** (títol orichinal en [[Idioma anglés|anglés]], en [[Idioma aragonés|aragonés]] ***Un río la trescruza***, estrenada en [[Aragón]] con o títol en [[Idioma castellano|castellano]] d***'El río de la vida***, en aragonés ***O río d'a vida**'') ye una [[cinta]] de [[cine de drama]] de [[cine estausunidense]] estrenada l'anyo [[1992]], dirichida por [[Robert Redford]] seguntes un [[guión adaptau]] por [[Richard Friedenberg]] (basau en a [[novela]] ''[[A River Runs Through It (novela)|A River Runs Through It]]'', publicada por [[Norman Maclean]] en l'anyo [[1976]]), con una [[banda sonora orichinal]] de [[Mark Isham]], una [[direcciín de fotografía]] de [[Philippe Rousselot]] y una [[producción cinematografica]] de [[Jake Eberts]], [[Robert Redford]] y [[Patrick Markey]] ta las [[Productora cinematografica|productoras]] [[Allied Filmmakers]] y [[Wildwood Enterprises]]. Conta con un [[elenco]] d'o cual en fan parte os [[actor]]s [[Craig Sheffer]], [[Joseph Gordon-Levitt]], [[Robert Redford]], [[Brad Pitt]], [[Tom Skerritt]], [[Brenda Blethyn]], [[Emily Lloyd]], [[Edie McClurg]], [[Stephen Shellen]], [[Nicole Burdette]], [[Susan Traylor]], [[Michael Cudlitz]] y [[William Hootkins]], entre d'atros.

Norman y Paul Mclean son dos [[chirmano]]s de [[Missoula]] ([[Montana]]) que viven con su mai Clara y su pai [[John Maclean]] un [[mosen]] [[Prebiterianismo|presbiteriano]], qui lis ensenya a [[pesca]]r [[truita]]s en o [[Río Blackfoot (Montana)|río Blackfoot]], a suya afición favorita. Dimpués de recibnir una escrita educación en casa, Norman marcha a estudiar en o [[Dartmouth College]], ta tornar seis anyos dimpués y descubrir que su chirmano ye agora un [[periodista]] d'investigación que treballa ta un periodico en [[Helena (Montana)|Helena]] y aficionau a la [[bebida alcolica|bebida]]. En un baile de celebración d'a fiesta d'o 4 de chulio, Norman conoix a Jessie Burns, una choven moderna de qui s'enamora, filla d'o propietario d'una gran [[botiga]] en [[Wolf Creek (Montana)|Wolf Creek]]. Cuan Norman prepara una cita con ella y con su chirmano, iste apareixe acompanyau de Mabel, una mesacha [[cheyennes|cheyenne]] a qui toz os clients d'o bar meten a baqueta. Paul se baralla con un hombre que la insulta, y Norman li paga la [[capleuta]], encara que un [[policía]] li advierte de que su chirmano debe [[diners]] a delincuents locals por apuestas en [[Chuego d'apuestas|chuegos de cartas]]. Jessie demana a Norman que l'aduye con su chirmano Neal, que ye [[Alcolismo|alcolico]], pero iste no marcha de pesca con éls so que s'empeluca con una [[prostituta]] que acaba de conoixer, y Jessie se molesta porque no han evitau que beba. Paul preba de celebrar con Norman que s'ha enamorau de Jesse, pero iste lo leva a una partida de [[poquer]] a on no el deixan dentrar en tener masiada deuda acumulada. Norman y Paul van de pesca con su pai, y Norman anuncia que marchará a treballar como profesor de [[Literatura]] en a [[Universidat de Chicago]], sin saber que ixa estará la zaguer vegada que veiga vivo a Paul.

''A River Runs Through It'' s'ambienta en [[1912]], [[1924]], [[1926]], [[1938]] y [[1980]] en [[Helena (Montana)|Helena]], [[Missoula]] y [[Wolf Creek (Montana)|Wolf Creek]] ([[Montana]]); y las suyas escenas se filmoron en [[Granite Falls (Wyoiming)|Granite Falls]] ([[Wyoming]]) y [[Belgrade (Montana)|Belgrade]], [[Bozeman (Montana)|Bozeman]], [[Livingston (Montana)|Livingston]] y atros puestos de ([[Montana]].

Se tracta d'una cinta que ha recibiu cuantos [[Lista de premios cinematograficos|premios]] y nominacions, en destacando un [[Premio Oscar a la Millor Fotografía]] y atras dos nominacions ([[Premio Oscar a lo Millor Guión Adaptau|Millor Guión Adaptau]] y [[Premio Oscar a la Millor Banda Sonora Orichinal|Millor Banda Sonora Orichinal]]) en [[1993]] mientres a [[65ena edición d'os Premios Oscar|65<sup>ena</sup> edición]] d'os [[Premios Oscar]]; y una nominación a lo [[Premio Globo d'Oro a lo Millor Director]] en ixe mesmo anyo en a [[50ena edición d'os Premios Globos d'Oro|50<sup>ena</sup> edición]] d'os [[Premios Globos d'Oro]].

== Elenco ==


== Se veiga tamién ==
* [[Cine en 1992]].
* [[Cintas de 1992]].

== Referencias ==


== Vinclos externos ==
*  [https://www.imdb.com/title/tt0105265/ ''A River Runs Through It''] en [[Internet Movie Database]].
*  [https://catalog.afi.com/Catalog/moviedetails/59375 ''A River Runs Through It''] en l**American Film Institute Catalog* de l*'American Film Institute''.

,